Kabrastaan me Hazri : 
Hadees: Rasulallah $ ne irshad farmaya, jo shaks apne maa baap ki kabr par har 
Jummah ke din ziyarat karta hai to Allah usko baksh deta hai, wahan jakar jab 


Surah Yaseen ki tilawat karta hai to har hurf ka sawab Allah usko fermata hai 


Rasulallah # ne dusri Hadees me irshad farmaya, ke jo banda baar baar apne 
waledain kikabr ki ziyarat karta hai, to jab ye jo hazri dene wala hai jab inteqaal 


karega, farishte uski ziyarat ko ayenge 


Hadees : Kabrastaan me dakhil hote wakht salam: 

- “assalamoalaikum ya ahlal kubur”, ai jitney kabr wale ho tum par salam 

- “yaghfirul lahu lana walakum”, Allah hamari bhi maghfirat kare aur tumhari bhi 
maghfirat karye 

- “nasarullaha lana walekamul afiya”, ai kabr walo hum Allah se hamare liye bhi 
salamti ki dua karte hain aur tumhare liye bhi 

- “wa inna inshallahun bekum lahikum”, inshallah bahot jaldi hum apse milne 


wale hain 


Hadees: Huzur £ ne farmaya, ke jab banda apne kisi bhai ki kabr par jata hai jisey 
wo duniya me pehchanta tha to ab bhi pehchanta hai aur jitni dair ap musalman 


bhai ki kabr par khare rahenge utni dair tak usko sukun milta rehta hai 


Kabr par azan dena kaisa 
Tablighi Jamat aur dusre deegar firqe ke log kehte hain ke kabr par azaan dena 


Quran aur Sunnat se sabit nahi hai 

(a) Shah Abdul Aziz Mohaddis e Dehlvi 44e äl 443) apni malfuzat ‘Azizi’ me farmate 
hain, ke kabr par azaan dena zamana kadeen se rayez hai. 900 hijri ke ek bahot 
bare Imam Ibn Hajar Al Makki Al Haytami As Shafeyee 44e ål 243) apni kitaab 


“Fatawey Hadisiya' me farmate hain, ke kabr par azaan sunnat se sabit hai 


(b) Is ta'alluk se Ala Hazrat ne ek puri kitaab likhi hai naam hai, “Izanul Ajri Fi 
Azanil Kabr”, hindi me bhi aate hi jiska naam hai “Azaney Kabr”, aur Ala Hazrat 
se pehle ke bhi Hazrat ne jinko deobandi bhi mante hain jaise ke Hazrat Imam 


ibn Abedin Shaami ki “Raddul Mohtar”, khud farmate hain ke azaan mukhtalif 


moako par dena masnun hai, masnun yane sunnat se sabit hai, ek hota hai sunnat 

aur dusra hota hai sunnat se sabit hona, dono me fark hota hai, jaise ke 

- Bacche ke paida hone ke baad kaan me azaan dena 

- Kisi paagal par junoon sawaar ho jaye to uske kaan me azaan dena 

- Jab aag lag jaye aur aag kabu me na arahi ho aag ke kareeb khare hokar azaan 
dene se aag sarb ho jati hai 

- Toofan aa jaaye to azaan dena chahiye 

- Jung ke moake par azaan dena 


- Moat ke baad, dafn karne ke baad kabr par azaan dena 


(c) Hadees: Sahih Bukhari ki Hadees hai, Allah ke Nabi farmate hain, jab azaan di 
jaati hai tab shaitan hawa kharij karte hue maqam e rawah tak bhaag jata hai, ye 
maqam e rawah ek maqam jo Masjide Nabawi se 36 mile ki doori pe tha, kyun, 
Huzur farmate hain ke azaan ke kalamat shaitan par sab se bhari hote hain, uske 
kaan par dabaw parta hai wo bardash nahi kar pata hai, to bhaag jata hai, aur jab 


azaan khatm hoti phir wapas aa jata hai 


(d) Hadees: Imam Hakim Tirmizi 45 4! åsa) apni Hadees ki kitaab “Nawaderul 
Usool”, apko deobandi aur wahabi dono maante hain ye taqreeban 1200 saal 
pehle ke imam hain, Hadees byaan karte hain, ke Allah ke Nabi £ farmate hain 
ke jab bande ko kabr me rakh diya jata hai to shaitan ek haseen shakl me aata 
hai, kabr ke andar, aur jab farishte puchte hain, ke tera rab kaun, wo apni taraf 
ishara karke kehta hai ke mai hun tera rab, to banda farishto ki haiwanath shaklo 
ko dekhkar dara hua ghabraya hua hota hai to keh deta hai ghabrahat me haan tu 


hi mera rab hai 


(e) Hadees: Ibn Maaja me Hadees hai, Abdullah ibn Umar 4# (Ai ùl (2) se riwayat 
hai, ke jab Abdullah ibn Umar ~£ ¿Jai ù (2) jab kisi kabr pe jaate aur kisi 
maiyat ko dafan karte, to haath uthakar dua karte, “ai parwar digar humne isko 
Rasulallah $ ki millat par tere hawale kiya, yaane unke deen par, ai Allah isko 


shaitan ke waswaso se bacha”, sahaba ne pucha ke ap jo ye dua karte hain ke ye 


kya ap khud karte hain ye apne Rasulallah # se ye dua karte hue suni, farmaya, 


ke maine Nabiye Kareem # se suni 


(£) Lehaza in hadeeso se sabit hua ke kabr me shaitan aata hai aur Bukhari ki Hadees 
se bhagta hai, to jab apne murde ko dafn kiya aur azaan di, to azaan dene ki 
barkat se Iblis bhaga to murde ko behkane wala shaitan raha nahi, natija kya hua 


ke murde ko jawab dene me asaani ho gayi, isliye azaan di jaati hai 


Daawey ke mutabik daleel ka mutalba hota hai 


Ye wusul ki baat hai, wahabi be usool ke log hain, ek wusul yaad kar lijiye, agar mai 
kahun ke mobile chalana sunnat hai, to ap puchenge ke Huzur ne kab mobile 
chalaya daleel dijiye, dawat mera kya tha, sunnat ka, mai kahun ke chawal khana 
farz hai, to mera dawa hua farz ka, ap puchenge ke farz wo hota hai jo Allah ke taraf 


se hukm ho, Quran me kahan hai dikhaiye, to jaisa dawa hoga waise mutalba 


Azaan, Fatiha ko humne sunnat to kabhi nahi kaha, hamare Ullema isko kehte hain 
ke Mustahab Amal hai, yaane acha amal hai, iske liye wahabi puchta hai ke azaan 
dena kahan se sabit, kyun ke iska zikr na Hadees na hai na Quran me hai isliye isko 
Mustahab Amal kaha gaya hai, jaise maine kitaab likhi, ab kitaab likhni to achi baat 
hai, deen ki baat duniya tak pahonchegi, na kisi na sahabi ne likhi aur na hi Sarkar 
ne, to kaha jayega ke kitaab likhna Mustahab Amal hai, ab agar koi dawa kare ke 
kitab likhna sunnat hai to ap mutalba karenge ke batao Huzur ne kaun si kitab likhi 
To, Kabr par azaan parna ho, azaan dene se pehle durud parna ho, gyanrwi sharif 
karna, in sabh ke bare me hamare ullema kehte hain ke ye mustaheb amal hai, farz 
aur wajib nahi kehte, hamare ullema ye nahi kehte ke agar kisi ke kabr par azaan 
nahi di to qayamat me puch hogi, farz agar hum bolte to tum humse puchte ke 


gyanrwi karna kaha hai dikhao, sawaal hi ghalat karta hai wahabi 


Conclusion: Ye usool yaad rakhiye hamesha, ke jab bhi wahabi puche ke Quran aur 
Hadees se kahan hai to usse ye kehna, ke hamara ye dawa hi nahi hai ke ye Sunnat 
hai ya Farz hai, hamara dawa ye hai ke acha amal hai, aur agar hamare Ullema, 
aiyyimmah, buzurga deen ne ye kaam kiya to unka ye karna hi acha hone ki daleel 
hai, isliye ke buzurga deen aur aiyyimma wo aise kaam kar hi nahi sakte jo shariyat 


ke khilaaf ho aur jo shariyat ke khilaaf kaam kare wo Allah ka wali ho hi nahi sakta 


6. Hadees: Madina Munawwara me jo sab se pehle sahabi ka integaal hua unka naam 
tha Hazrate Usman ibn Mazun 4 (Ji di (02). Rasulallah £ ko inse bari mohabbat 
thi, apne khud apne daste mubarak se kabr me rakha phir Sarkar $ ne mitti daali aur 
phir jab kabr taiyar ho gayi to apne ek bara sa patthar kabr par lagakar nishani 
banadi, Huzur ne farmaya, key eh nishani hai Usman ki kabr ki, kabr ke nishaan 
mitey nahi aur Ahle Bait me jiska inteqal hoga mai inke barabar me dafn karunga 


- Sunane Abu Dawood, Hadees 1429 


7. Mazar aur Kabr par jaana Sunnat e Rasul hai 
Sarkar Ashabe Uhad aur Ashabe Jannatul Baqi ke kabro par tashreef le jaate the, is 


taalluk se kai hadeesain mojud hain 


Sarkar jab Meraj ke Safar par jaa rahe the, Musa 2! 44e ki kabr par apne hazri di, 
Safar ka maqsad, Deedar e Khuda, darmiyana me Jibreel 204! 4415 ne Sarkar ko Musa 
Pad 4415 ki kabr par rukwaya, guftagu hui phir apne Safar ko aagey farmaya, Sarkar 
jaa to rahe hain Meraj par, kabr par ruk kar bata rahe hain, ke kabro par jaana meri 


sunnat hai 


To jab tum kisi ache Safar pe niklo, to meri sunnat ye hai, ke buzurgo ki mazaar par 


hazri de kar nikla karo 


Dusri baat, Sarkar # aur Musa M-d 4d ke darmiyan, Rasul afzal hain ya Musa, 
Sarkar ne bataya, ke mai afzal hokar adna ki kabr par jaa raha hun, aur tu adna 


hokar afzal ki kabr par nahi jata 


Halake Sarkar ki ye Hadees zayeef hai, ke jisne mere kabr ki ziyarat ki uspar meri 
shafaat wajib ho gayi. 
Lekin hume fazail me aisi Hadees chalti nahi doarti hai, aur hame umeed hai, halake 


Hadees zayeef hai, lekin Allah se umeed to bari kawi hai 


Ye Hadees bahot saare turq se ayi hai, aise me ye Hadees ko hasan kar deti hai, Imam 
Tagiuddin Subgi 4 àl 4) ne apni kitaab “Shifaus Saqaam Fee Ziyaratil Anaam” 


me ye sabit kiya ke ye kai snaad se ayi hai lehaza ab iska darjah hasan hai 


10. 


11. 


Hadees: Hazrat Sufyan Tamaar se riwayat hai, maine Allah ke Nabi $ ki kabr ko 
dekha, Sarkar 5 ki kabr aisi thi jaise oonth ki kohan hota hai 


- Sahih Bukhari, Vol 1, Hadees 1301 


Hadees: Rasulallah # ke kabr ki ziyarat 
Hazrat Imam Tagiuddin Subqi 4 Jai ù ṣá) ki kitaab “Shifaus Sagaam Fee Ziyaratil 


Anaam” ke Pg 137 par Hadees nakal karte hain, Hazrat Hatim 4 jl 4 (2) riwayat 
karte hain, ke Allah ke Nabi $ ne irshad farmaya, jisne mere wisaal ke baad meri 


kabr ki ziyarat ki, usne meri zindagi me meri ziyarat ki 


- Imam Darkutni ne apni Sunan ke andar Vol 2, Pg 274, Hadees 92 

- Imam Bahyggi ne Shoaibul Imaan, Vol 3 Pg 488 Hadees 4151 

- Imam Tabrani ne Majemul Ausad Vol 1 Pg 201 Hadees 279 

- Imam Zehbi ne Mizanul Aitedal Vol 7 Pg 63 

Aur ek dusri Hadees me Huzur $ ne farmaya ke jisne mere kabr ki bhi ziyarat ki 


uspar meri shafaat wajib ho gayi 


Hadees: Shoaibul Imaan me Imam Bahygi 4# ùl 442) ne Hazrate Ayesha (dai ùl wa) 
ù se riwayat likhi hai, jab koi apna azeez ki kabr par jata hai aur wahan wo jitni 


dair baithta hai, sahebe kabr ka dil bahelta rehta hai 


Abu Huraira se riwayat karte hain Imam Bahyqi 4e 4! 443) kehte hain ke Abu 
Huraira farmate hain ke jab koi musalman ki kabr se guzarta hai Allah ke Nabi ne 
farmaya, aur jab wo salam karta hai to maiyat use pehchan jaati hai aur salaam ka 
jawab bhi deti hai, agar na bhi pehchanti ho tab bhi salam ka jawab deti hai 

- Musnade Ahmed, Hadees 25660 

- [mam Hayshami ne Majmauz Zawaid me Vol 8 Pg 22 Hadees 12704 (sahi) 

- Allama Sarkashi 4s 4! 4a) ne Ali Jaba me Hadees 68 (sahi) 

- Imam Jalaluddin Suyuti Sharaus Sudur me Pg 203 

- Imam Khatib Tabrizi 4e 4! 442) Mishkat, Kitabul Janayez, Hadees 1771 


12. 


13. 


14. 


15. 


Kabr ka aqeeda - Ghaus paak, Ghunyatut Talebeen, Pg 81, jab Rasulallah $ ki kabr 
par jayen, peeth kaabe ki taraf aur chehra rozey ke taraf, Allah ki rehmat bhejen aur 


durud sharif paren, aur ye dua karen 


“ai Allah mai tere Nabi ke paas aya hun, apne gunaho ki tujhse maafi mangta hun, 
tujhse tauba mangta hun, tujhse ye ilteja karta hun ke tu mere liye maghfirat wajib 
farma de, jaise ke tune uske liye maghfirat wajib farmayi jo apke paas apki zindagi 
me aya apne gunaho ka iqraar kiya aur apne bhi uske liye dua e maghfirat talab ki, 
aur ya Allah , tune usey baksh diya. Ai Allah mai tere Nabi ke zariye mutawajje hota 
hun, jo rehmat wale Nabi hain, ai Allah ke Rasul mai apke zariye apne rab ke taraf 


mutawajje hota hun” 


Hadees: Sahih Bukhari, Kitabus Salaha, Baab No 48 
Rasulallah $ ne irshad farmaya, Allah ki laanat Yahudiyon par jinhone apni 
Nabiyon ki kabro ko masajid bana liya. Huzur # ne farmaya, ke Kabro ko masjid ke 


andar dakhil mat karo, masjid aur kabr alag alag rakho 


Imam Bukhari kehte hain, ke kabro ke saamne namaz parna makru hai, shirk nahi 
Farooque Azam ne ek martaba dekha ke Hazrat Anas ibn Malik (Hai à wa) ek kabr 
ke saamne namaz par rahe hain, awaaz di Anas ko, ai Anas kabr, kabr ke saamne, 


lekin namaz dohrane ka hukm nahi diya 


Hadees: Huzur # se kisi ne pucha, ai Allah ke Nabi kya us wakht musalman tadad 
me kam honge, ke saari koame milkar musalmano ko khatm kar degi. Sarkar ne 
irshad farmaya, nahi, us wakht to tum bahot bari tadad me hoge, jaise dariya ya 
samundar kje upar jhag ki tarah honge, itni tadad me hoge, lekin hoga ye ke Allah 
tumhare dushmano se tumhari haibat ko nikal dega, aur tumharo dilo me wahey 
(tum duniya ki mohabbat me mubtila ho jayoge aur moat ko khoaf zada aur na 
pasand karoge) daal diya jayega. 

Hadees: Hazrat Abudllah ibn Umar 4# (Ji ùl (2) jab kisi ke ko dafn ke liye jaate, 
murde ko kabr me rakha jata to wo Rasulallah $ ki wo dua parte jo Huzur £ parte 
the “Rasulallah ki millat par, deen par, humne isko kabr me rakha, ai Allah isko 
shaitan ke waswaso se bacha”, apne ye dua Rasul $ se sikhi ke jab ap = murdo ko 


kabr me rakhte he to ap $ yehi dua mangte the 


16. 


17. 


18. 


Pata ye chala, ke kabr me shaitaan aata hai, Bukhari aur Muslim ki haddess me hai, 
ke jab kabr par azaan do to shaitaan bhaag jata hai. Is ta'alluk Se Ala Hazrat ne pura 
ek risala likha hai, “Izanul Ajr Fee Aaznil Kabr”, hindi me bhi hai 


Kabro par jana aur ziyarat karna shirk nahi hai, tarika bataya 


“Ghunyatut Talebeen” me Ghuas e Paak farmate hain ke, hamara aqeeda hai, ke 
maiy'yat apne zahir ko pehchanti hai, bil khusus jab wo jumme ke roz tulu e fajr se 


lekar tulu e Shaam tak uske paas aate hain 


Agey dusri jagah likhte hain ke, kabr ke saamne is tarah khara ho jaise uski zindagi 


me uske saamne khara hota tha 


Adab se khara ho, 11 martaba Sura Ikhlaas aur dusri Surten pakar iska sawaab 
sahebe kabr ko bakshen, aur is tarah kahe “ai Allah, agar in Suraton ki tilawat ke ajr 
ka mai mustahik bana hun to ye sawaab is kabr wale ko mil jaye, phir Allah se apni 


zarurat ka sawaal kare” 


Mustahabe wo amal hota hai jisme sawab ki umeed hai. Ghaus Paak farmate hain, 
ke zaherin ke liye mustahab hai ke wo kabr aur mimbar e Rasul ke darmiyan jo 
kataey jannat hai isme namaz pare agar tabarrukan mimbar par haath phairna chahe 


to koi harz nahi 


Kabro par aurton ka jana jayez nahi hai, chahe wo urs ho ya ghair urs ho, jamur 
ullema ka is par ittefaaq hai, ke kabro par aurton ki hazri durust nahi hai, namaz 
farz hai, jab kabr pe namaz e farz ke liye jamat ki hazri aurton ke liye nahi rakhi 
gayi, ziyarat to mustaheb hai, ziyarat ke liye kaise ijazat ho sakti hai. 

Sunan Ibn Maaja me Nabiye Kareem # ki Hadees hai, Allah ki laanat un aurton par 


jo kabro ki ziyarat ko jaye 


